מ-10 בפברואר ועד 19 בפברואר 2015, יצאה הלהקה לסיבוב הופעות ביפן בשם "Wake up: Open You Eyes". ב-20 במרץ 2015, הוציא חבר הלהקה RM, את המיקסטייפ הראשון שלו, "RM". מתוך המיקסטייפ יצאו שלושה סינגלים: "Awakening" ,"Do You", ו-"Joke". ב-28 במרץ, יצא לדרך המופע היחידני השני של הלהקה בקוריאה, "BTS Live Trilogy – Episode 1: BTS Begins". ב-29 באפריל 2015, הוציאה הלהקה את המיני אלבום "The Most Beautiful In Life Part 1", ואיתו הסינגל המוביל מהאלבום "I Need U". באותו היום עלה גם הווידאו קליפ לערוץ היוטיוב הרשמי של חברת התקליטים. בקליפ מככבים חברי הלהקה כאשר כל אחד מציג צד אפל וקודר הרומז על מוות או התאבדות; בין אם בשריפה, תאונת דרכים, התאבדות באמצעות בליעת כדורים ועוד. בחודש יוני נרשם האלבום כאחד מ-27 האלבומים הטובים ביותר של 2015 עד כה על ידי הערוץ הטלוויזיה האמריקאי Fuse. זהו הישג גדול ללהקה שכן מכל הרשימה הם היו האמנים הקוריאנים היחידים שהופיעו בה. ב-5 במאי 2015, הסינגל "I Need U" זיכה את הלהקה בזכייה הראשונה שלהם מאז הופעת הבכורה שלהם בתוכנית "The Show". Signal Entertainment הכריזה כי האלבום "The Most Beautiful In Life Part 1" מכר מעל 180,000 עותקים מאז הוצאתו לאור.
ב-4 ביוני 2015, הוציאה הלהקה את הסינגל היפני הרביעי שלהם "For You" וזאת על מנת לחגוג את יום השנה הראשון שלהם מאז הופעת הבכורה שלהם ביפן. הווידאו קליפ לשיר עלה ליוטיוב באותו היום. השיר התמקם במקום גבוה במצעד Oricon, ונמכרו 42,611 עותקים שלו ביום הראשון להשקתו. ב-23 ביוני 2015, יצא הקליפ לסינגל "Dope" שזכה למיליון צפיות תוך פחות מ-15 שעות. ב-11 ביולי, התמקם הסינגל במיקום הכי גבוה במצעד הבילבורד כשהוא גורף את המקום ה-3, אף על פי שהוא הוצא לאור חודשיים לפני כן. סיבוב ההופעות העולמי של הלהקה בשם "2015 Live Trilogy Episode II: The Red Bullet", המשיך עם הופעות במלזיה, אמריקה הלטינית, אוסטרליה וארצות הברית, והסתיים בהונג קונג ב-29 באוגוסט. הלהקה לקחה חלק בסיבוב ההופעות "2015 Summer Sonic Festival" ביפן, והופיעו ב-15 באוגוסט בטוקיו וב-16 באוגוסט באוסאקה. ב-8 בספטמבר, העלתה חברת התקליטים סרטון המשך לשיר הקודם שהלהקה קידמה במאי 2015, "I Need U". בסרטון שאורכו המלא הוא 12:27, ניתן לראות את הצילומים המקוריים של הווידאו קליפ לשיר, שכבר בעת הפרסום שלו השאיר את קהל הצופים באי ודאות שכן הוא מכיל רמיזות הנוגעות למוות. כעת בסרטון ההמשך ניתן לראות כי אחד מחברי הלהקה מבצע פשע ובעקבות כך בוחר להתאבד. הסרטון מכיל ברקע את השיר החדש של הלהקה, "Butterfly", אשר מרמז על הקאמבק שתעשה הלהקה בחודש אוקטובר. ב-29 בנובמבר 2015, הוציאה הלהקה את השיר "Run", יום אחרי שיצא אלבומם "The Most Moment In Life Pt.2".
ב-19 באפריל 2016, הוציאה הלהקה את השיר "Young Forever". ב-1 במאי 2016, יצא לאור האלבום "The Most Beautiful Moment In Life Pt.3 Young Forever". ב-10 באוקטובר 2016, יצא אלבום האולפן השני של הלהקה, "Wings", עם שיר הנושא "Blood Sweat &amp; Tears" (בעברית: "דם, יזע ודמעות"). האלבום מכר מעל ל-500,000 עותקים בשבוע הראשון ליציאתו. תוך 24 שעות, נצפה הקליפ של "Blood, Sweat &amp; Tears" למעלה מ-6 מיליון פעמים. הדבר שבר את השיא הקודם ביוטיוב של מספר הצפיות הגבוה ביותר לקליפ קיי-פופ תוך 24 שעות. האלבום גם הגיע למקום ה-26 במצעד האלבומים האמריקאי בילבורד 200, עם 16,000 עותקים נמכרים. ב-19 בנובמבר, זכתה הלהקה בפרס אלבום השנה על האלבום "The Most Beautiful Moment in Life: Young Forever" בטקס פרסי המלאון. זהו הפרס הגדול הראשון בו זכתה הלהקה מאז הבכורה שלה. ב-2 בדצמבר, זכתה הלהקה בפרס הגדול השני שלה, פרס אמן השנה בטקס פרסי ה-Mnet. בהישג זה, הפכה BTS לאמן הראשון שזוכה בפרס זה כשהוא לא חלק מה-"The Big 3", שלוש חברות התקליטים הגדולות והמרכזיות בתעשיית הקיי-פופ (SM Town, YG Family, JYP Nation).
2017: הכרה בין־לאומית.
ב-13 בפברואר 2017, יצאה לאור הגרסה המורחבת של האלבום "Wings", שכוללת ארבעה שירים חדשים. ההזמנות מראש החלו ב-25 בינואר 2017 והמכירות הגיעו למעל 700,000 עותקים. ב-13 בפברואר, יצא הווידאו קליפ לסינגל "Spring Day" מתוך האלבום החדש. הסינגל "Not Today" שיצא ב-20 בפברואר. מאוחר יותר באותה השנה, יצאה לסיבוב הופעות עולמי הנקרא על שם האלבום. מכירות הכרטיסים נמשכו דקות ספורות עד שכל הכרטיסים אזלו. ב-22 במאי 2017, זכו חברי הלהקה בפרס Top Social Artist (האמן הכי פעיל ברשתות החברתיות) בטקס פרסי הבילבורד, והפכו לאמן הקוריאני הראשון שזכה בפרס המוזיקה של בילבורד, ושברו את השיא של הזמר ג'סטין ביבר שזכה בפרס זה כ-6 פעמים ברצף. ב-4 ביולי 2017, הכריזה הלהקה כי בנוסף לשמות "Bangtan Sonyeondan" ו-"Bulletproof Boy Scouts", הם יזדהו גם בשם "Beyond The Scene" ("מעבר לסצנה\תמונה").
ב-24 באוגוסט, נודע כי BTS יוציאו לאור EP (מיני אלבום) שייקרא "Love Yourself: 'Her". הוכרז כי ה-EP עתיד לצאת ב-18 בספטמבר וכי יהיו ארבע גרסאות שונות לאלבום. ה-EP כולל את השיר "Best Of Me", שיתוף פעולה עם הצמד האמריקאי The Chainsmokers. ההזמנות מראש לאלבום החלו ב-25 באוגוסט והגיעו למעל מיליון עותקים בשבוע מהמכירות בקוריאה הדרומית בלבד. ב-18 בספטמבר, ביחד עם יציאת האלבום "Love Yourself 承 'Her" יצא הסינגל "DNA" מתוך ה-EP, "DNA" הפך גם לשיר הראשון של הלהקה שדורג במצעד הפזמונים האמריקאי בילבורד הוט 100 כאשר הגיע למקום ה-67. הדבר הפך אותם ללהקת בנים הקיי-פופ הראשונה שמכניסה שיר למצעד הבילבורד הוט 100. הסינגל השני מהאלבום היא גרסת רמיקס של סטיב איוקי ודזיינר לשיר "Mic Drop". הרמיקס הגיע למקום ה-23 במצעד הסינגלים של קוריאה הדרומית ולמקום ה-28 במצעד הבילבורד הוט 100. ב-14 באוקטובר, הוכרז כי האלבום היפני השלישי של הלהקה ייצא ב-6 בדצמבר. נאמר גם כי האלבום יכלול גרסאות יפניות של שני הסינגלים הראשונים, "Mic Drop" ו-"DNA", ושיר מקורי ביפנית בשם "Crystal Snow". ב-3 בנובמבר, אישרו חברי הלהקה כי יופיעו בטקס פרסי המוזיקה האמריקאית שיתקיים ב-19 בנובמבר, מה שהופך אותם ללהקת הקיי-פופ הראשונה להופיע באירוע.
בנובמבר, הלהקה הפכה ללהקת הקיי-פופ הראשונה שהופיעה פרס המוזיקה האמריקאית. הם זכו ב-Artist of the Year השני שלהם ב-2017 Mnet Asian Music Awards. "Spring Day" אחר כך זכה ב-Best Song of the Year ב-Melon Music Awards.
2018–הווה: שיאים בין־לאומיים.
ב-24 במרץ 2018, BTS זכו בטקס ה-KCA בפרס האמן העולמי. ב-5 באפריל חברי הלהקה הוציאו את אלבומם "Face Yourself" ביפנית. ב-18 במאי, BTS הוציאו את האלבום ""Love Yourself 轉 "Tear" שזהו האלבום השני בסדרת Love Yourself, עם יציאת האלבום יצא הקליפ לסינגל "Fake Love". יומיים לאחר מכן ב־20 במאי הם הופיעו עם Fake Love בטקס הבילבורד וזכו שנה שנייה ברציפות בפרס Top Social Artist.
ב-24 באוגוסט BTS הוציאו את האלבום "Love Yourself 結 "Answer" שהוא האלבום השלישי והאחרון בסדרת האלבומים של Love Yourself. ביחד עם האלבום יצא הסינגל מתוכו שנקרא "Idol". גם האלבום "Love Yourself 轉 "Tear" וגם האלבום "Love Yourself 結 "Answer", הגיעו למקום ראשון בבילבורד 200. יום אחרי שהאלבום יצא ב-25 באוגוסט הם התחילו בסיבוב ההופעות העולמי שלהם שנקרא "BTS World Tour: Love Yourself". שתי ההופעות הראשונות בסיבוב ההופעות התקיימו ב-אצטדיון האולימפי בסיאול, משם המשיכו להופעות ברחבי ארצות הברית ובאירופה.
ב-24 בספטמבר BTS נאמו באספה הכללית ה-73 של האו"ם בניו יורק. הם השתתפו באירוע שנקרא "דור ללא הגבלה" (Generation Unlimited) שזו שותפות חדשה של UNICEF (שאיתם BTS שיתפו פעולה בקמפיין Love Myself שהתחיל ב-1 בנובמבר 2017)המיועדת לילדים ובוגרים בין הגילאים 10–24. בנאום קים נאמג'ון/ אר אם (RM) שהוא מוביל הלהקה, דיבר על הקשיים האישיים שלו עם לחץ חברתי וחוסר נחישות במהלך הנעורים שלו.
ב-9 באוקטובר BTS זכו בפרס Favorite Social Artist בטקס ה-AMA.
ב-12 באפריל 2019 BTS הוציאו את האלבום "Map of the Soul: Persona" וקליפ לסינגל "Boy With Luv" שבו השתתפה גם הלסי.
ב-30 בנובמבר 2019 זכו BTS בטקס ה-MMA בדאסאנגים (דאסאנג, 대상 בקוריאנית או daesang בתעתיק לאנגלית, משמעותו בקוריאנית פרס גדול) "הרקורד הטוב של השנה", "אלבום השנה" (עם Map of the soul PERSONA), "השיר הטוב של השנה" (עם Boy with luv בשיתוף Halsey) ו"אמן השנה". פחות משבוע לאחר מכן, ב-4 בדצמבר, זכו בארבעה פרסי דאסאנג נוספים בטקס ה-MAMA ביניהם "אלבום השנה", "האייקון העולמי של השנה", "שיר השנה", ודאסאנג "אמן השנה", לצד פרסים נוספים בטקס. BTS חזרו על ההישג בשנת 2020 ובכך היו ללהקה הראשונה (והיחידה עד כה) שקטפה את כל פרסי הדאסאנג בשני הטקסים במשך שנתיים ברציפות.
בינואר 2020, הלהקה הופיעו בטקס גראמיז יחד עם הראפר ליל נאז X בו ביצעו את השיר "Old Town Road", מה שהפך אותם לאמנים הקוריאנים הראשונים שמופיעים על במת הטקס.
ב-21 בפברואר 2020, הוציאו BTS את האלבום "Map of the Soul: 7". כחלק מקידום האלבום לסינגל "ON" יצאו שתי גרסאות של קליפים שונים. כמו כן, לשיר "Black Swan", יצאו שני קליפים שונים משלו. האלבום זכה להצלחה רבה ושבר שיא בעוד הוא האלבום הנמכר ביותר של הקבוצה עד כה.